cyanic-selkie/wikianc huggingface dataset:
Realismi (kirjallisuus)
Venäjä
pienoiskuva|pysty|[[Fjodor Dostojevski 1879.]] Fjodor Dostojevski (1821–1881) sai mainetta kirjoittamalla vuonna 1846 romaanit Köyhää väkeä ja Kaksoisolento. Hän kuvasi nerokkaasti ihmissielun syvyyksiä ja osoitti samalla, että romaani voi olla filosofisen keskustelun väline kadottamatta jäntevyyttään ja havainnollisuuttaan. Dostojevskin romaaneita hallitsee kahden vastakkaisen ihmistyypin välille syntyvä jännite. Dostojevskin teokset käsittelevät vapauden, syyllisyyden, pahuuden ja vastuun kysymyksiä. Hänen kuuluisia teoksiaan ovat muun muassa Rikos ja rangaistus (1867), Idiootti (1868) ja keskeneräiseksi jäänyt Karamazovin veljekset (1880).
Anton Tšehov (1860–1904) tunnetaan erityisesti luomastaan uudentyyppisestä novellilajista, tšehovilaisesta novellista. Tšehovin novellit ovat psykologisesti vivahteikkaita tilannenovelleja. Tšehov kirjoitti myös näytelmiä, joista ensimmäinen oli Ivanov (1887). Samaa lajityyppiä hänen novelliensa kanssa edustavat myös Tšehovin tunnetuimmat näytelmät Lokki (1895), Vanja-eno (1900), Kolme sisarta (1901) ja Kirsikkapuisto (1904).
Englanti
Dickensin uraansa vaikutti merkittävästi hänen yhteistyönsä pilapiirtäjän kanssa esikoisteoksessaan Sketches by Boz (Bozin skitsejä, 1835). Dickensin henkilöt ovatkin karikatyyrejä samalla tapaa kuin pilapiirtäjien uhrit. Hänen läpimurtoromaaninsa oli Pickwick-kerhon jälkeenjääneet paperit (1836). Dickens kertoi usein omasta elämästään kuten romaanissaan David Copperfield (1848), joka kuvaa pojan tuskia kenkätehtaassa ja oppikoulussa.
Brontën siskoksista muistetaan erityisesti Charlotte ja Emily Brontë, joiden teoksista voidaan löytää piirteitä niin romantiikasta kuin realismistakin. Charlotten merkittävin teos oli Kotiopettajattaren romaani (1847), joka on tutkielma naisen sielunelämästä. Emily Brontëlta taas muistetaan erityisesti Humiseva harju (1847).
George Eliot puolestaan kuvaili talonpoikia ja keskiluokkaa muun muassa romaanissaan Rehdin miehen rakkaus (1859). Hänen henkilöissään on puuveistoksen karkeutta ja juonet ovat dramaattisia ja konstailemattomia.
Pohjoismaat
pienoiskuva|pysty|Henrik Ibsen. Norjalaista Henrik Ibseniä (1828–1906) pidetään Pohjoismaiden vaikutusvaltaisimpana näytelmäkirjailijana. Hän käsitteli avoimesti kaikkia asioita, myös ihmisen ja yhteiskunnan pimeitä puolia. Hänen kuuluisia teoksiaan ovat esimerkiksi näytelmät Nukkekoti (1879) ja Villisorsa (1884). Kriittisissä näytelmissään Ibsen paljastaa yhteiskunnassa vallitsevan kaksinaismoralismin. Alun realistisen kautensa jälkeen Ibsen kääntyi myöhemmin symbolismiin. .
Ruotsalainen August Strindberg (1849–1912) kulki omaa tietään jo nuorena. Strindberg kirjoitti vuonna 1872 suuren historiallisen draaman Mestari Olavin. Häneltä tunnetaan myös romaani Punainen huone (1879) sekä omaelämäkerrallinen Palkkapiian poika (1886). Strindberg kirjoitti myös naturalistisia näytelmiä ja siirtyi Ibsenin tavoin myöhemmällä ajalla symbolismiin.
Realismin vaikutus
Realismi vaikutti yhteiskunnassa pitkään. Yhteiskunnallisten epäkohtien paljastaminen loi paineita niiden korjaamiseksi, vaikka uudistuminen tai epäkohtiin puuttuminen ei ollutkaan nopeaa. Realismin synnyttämä yhteiskuntakritiikki jatkui kuitenkin varsinaisen realismin ajan loppumisen jälkeen. Lisäksi realismi nosti arvoonsa luonnontieteiden tutkimuksen, mikä johti tekniikan kehitykseen.
Realismin aika kirjallisuudessa kesti 1800-luvun lopulle. Realismilla on kuitenkin siitä asti ollut vaikutuksensa kirjallisuuteen. Vaikka 1800-luvun lopulla romantiikan uusi nousu ja symbolismi syrjäyttivätkin realismin, ei realistinen kirjallisuus kadonnut kokonaan. Erityisesti realismin yhteiskunta- ja ihmiskuvaus kestivät myös kirjallisuuden uudet tuulet. Realistinen kirjallisuus eli myös useiden sitä seuranneiden tyylikausien rinnalla ja vaikuttaa yhä nykyaikanakin.
Eräs myöhempi tunnettu realismin suuntaus oli 1930-luvulla Neuvostoliitossa syntynyt sosialistinen realismi. Sen tehtävänä oli edistää sosialismin toteutumista ja se oli Neuvostoliiton virallisesti hyväksymä kirjallisuussuuntaus. Sosialistisessa realismissa yksilöt nähdään aina osina sosialistista yhteiskuntaa. Teokset suhtautuivat yhteiskuntaan myönteisesti ja ne oli kirjoitettu koko kansan luettaviksi. Todellisuus esitettiin sellaisena kuin kansan enemmistön toivottiin sen näkevän.
Vladimir Breitšev
Vladimir Breitšev (, s. 16. joulukuuta 1958 Samokov, Bulgaria) on bulgarialainen mäkihyppääjä, joka kilpaili kansainvälisellä tasolla 1970−1990-luvuilla.
Breitšev osallistui olympialaisiin 1984, 1988 ja 1992. Sarajevossa 1984 hän sijoittui normaalimäen kilpailussa 19:nneksi. MM-kilpailujen normaalimäessä hän oli 28:s Seefeldissä 1985 ja 29:s Oberstdorfissa 1987.
Breitšev sijoittui maailmancupin kilpailuissa kolme kertaa kymmenen parhaan joukkoon: hän oli kaudella 1989−1990 seitsemäs Planican suurmäen kilpailussa, kahdeksas Thunder Bayn normaalimäessä ja kymmenes Harrachovin suurmäen kilpailussa.
Capilloventer
Capilloventer on harvasukasmatoihin kuuluva nivelmatojen suku. Se on heimonsa Capilloventridae ja lahkonsa Capilloventrida ainoa suku. Suvun ominainen piirre on se, että pitkiä hiussukasia on myös madon vatsapuolella. Capilloventer sisältää vain viisi lajia, joista yksi elää Brasilian merissä, yksi Antarktiksen merissä ja kolme Australian makeissa vesissä. Suvun elintavat ovat huonosti tutkitut, mutta tiedetään, että ne lisääntyvät hermafrodiittisesti.
Lajit
Sukuun kuuluu viisi lajia:
Kaunotangarat
Kaunotangarat (Hemithraupis) on tangaroiden heimoon kuuluva varpuslintusuku. Kaunotangaroiden sukuun kuuluu BirdLifen mukaan kolme lajia.
Klarinettikonsertto nro 1 (Spohr)
Louis Spohr sävelsi ensimmäisen klarinettikonserttonsa c-mollissa (op. 26, 1808) saksalaiselle klarinetisti Johann Simon Hermstedtille. Teos esitettiin ensimmäistä kertaa 16. kesäkuuta 1809 Spohrin johdolla.
Konserton osat ovat:
Kansalaisfoorumi (Tšekki)
Kansalaisfoorumi (, OF) oli tšekkien Tšekkoslovakiassa samettivallankumouksen aikana 1989 perustama järjestö. Slovakiassa samanlainen järjestö oli Yleisö väkivaltaa vastaan (, VPN). Järjestön perustaja ja johtaja Václav Havel valittiin presidentiksi joulukuussa 1989.
Maalis–huhtikuun 1990 vaaleissa OF sai 36 % äänistä ja 68 edustajainhuoneen paikkaa. Havelin presidentiksi valinnan jälkeen Jan Urban valittiin puheenjohtajaksi. Hän erosi ja puheenjohtajaksi tuli syksyllä 1990 Václav Klaus.
Alkuvuodesta 1990 Klaus ilmoitti perustavansa Kansalaisdemokraattinen puolue -puolueen (Občanská demokratická strana), ohjelmanaan selkeämpi vapaan markkinatalouden ajaminen.
Saharan demokraattinen arabitasavalta
Saharan demokraattinen arabitasavalta on osittain tunnustettu valtio, jonka Polisario-organisaatio julisti itsenäiseksi Länsi-Saharan konfliktin aikana vuonna 1976. Saharan demokraattinen arabitasavalta kontrolloi vaatimastaan alueesta noin 20–25 %. Tätä aluetta kutsutaan SDA:ssa Vapaaksi alueeksi. Virallisesti SDA on osa Länsi-Saharaa, entistä Espanjan siirtokuntaa, joka ei myöskään ole täysin tunnustettu, vaan Marokon vaatimaa aluetta.
Yleistä
Valtio vaatii itselleen koko Länsi-Saharan aluetta, jolta Espanja vetäytyi vuonna 1975. Sitä hallitsee suurimmaksi osaksi Marokko, joka pitää koko Länsi-Saharaa itselleen kuuluvana. Koska tasavallan väliaikaisessa perustuslaissa osoitettu pääkaupunki El Aaiún sijaitsee Marokon hallitsemalla alueella, maan koillisosassa sijaitseva Bir Lehlu toimii väliaikaisena pääkaupunkina. Hallitus toimii Algerian Tindoufissa olevalta pakolaisleiriltä käsin. Yhdistyneet kansakunnat on ehdottanut, että alueen tulevaisuudesta järjestettäisiin kansanäänestys. Kiistan osapuolet eivät kuitenkaan ole päässeet äänestyksen toteuttamisesta yksimielisyyteen.
Maantiede
thumbnail|left|Vain Marokon muurista itään sijaitseva "vapaa-alue" on Saharan demokraattisen arabitasavallan hallussa. Saharan demokraattinen arabitasavalta vaatii itselleen koko Länsi-Saharan aluetta. Tällä hetkellä sen hallinnassa on noin kolmannes Länsi-Saharasta sekä neljä pakolaisleiriä Tindoufin läheisyydessä. Alueen itäosassa sijaitseva harvaan asuttu, lähinnä aavikosta koostuva alue on erotettu sen länsiosasta Marokon rakentamalla 2700 kilometriä pitkällä hiekkavallilla.
Historia
Marokko ei tunnustanut tasavaltaa ja liitti samana vuonna kaksi kolmannesta alueen pinta-alasta itseensä, ja Mauritania vaati itselleen alueen eteläistä osaa. Mauritanian vetäydyttyä Länsi-Saharasta vuonna 1976 Marokko liitti itseensä myös alueen eteläisen osan.
Politiikka
thumbnail|left|Saharan demokraattisen arabitasavallan diplomaattiset suhteet Länsi-Saharan lopullinen kohtalo on yhä epävarma, koska konfliktin osapuolten välille ei ole vielä saatu yksimielisyyttä eikä Marokko ole suostunut järjestämään asiasta kansanäänestystä. Länsi-Saharan itsenäisyydelle Marokko tarjoaa vaihtoehtona rajattua itsehallintoa. Sekä Yhdistyneet kansakunnat (YK) että Saharan demokraattisen arabitasavallan edustajat pitävät kiinni alkuperäisestä suunnitelmasta.
Afrikan unioni tunnustaa Saharan demokraattisen arabitasavallan. Suurin osa Afrikan unionin ja YK:n jäsenvaltioista ei tunnusta sitä. Tiedot tasavallan tunnustaneista valtioista vaihtelevat lähdekohtaisesti. Vuoden 2010 joulukuussa näistä 46 oli afrikkalaisia ja eteläamerikkalaisia valtioita. Tämän lisäksi 37 valtiota on tunnustanut Länsi-Saharan aiemmin, mutta on joko vetänyt tunnustuksensa takaisin tai keskeyttänyt sen toimeenpanon ennen kansanäänestystä. Useimmat valtiot pitävät kuitenkin Polisariota neuvottelukumppanina ja Länsi-Saharan kansan edustajana.
Aubrey Plaza
Aubrey Christina Plaza (s. 26. kesäkuuta 1984 Wilmington, Delaware) on yhdysvaltalainen näyttelijä ja koomikko. Hän esitti April Ludgatea televisiosarjassa Puisto-osasto. Plazalla on ollut myös sivurooleja elokuvissa. Ensimmäisen pääroolinsa hän näytteli elokuvassa Safety Not Guaranteed vuonna 2012.
Plaza aloitti uransa teatterista, jossa hän näytteli sketseissä ja improvisaatioesityksissä. Myöhemmin hän on esiintynyt elokuvissa Funny People (2009), Scott Pilgrim vastaan maailma (2010), Dirty Grandpa (2016) ja Ingrid Goes West (2017). Plaza on myös esiintynyt ääninäyttelijänä animaatioelokuvassa Monsterit-yliopisto (2013) ja animaatiosarjassa The Legend of Korra.
Näytön paikka (televisiosarja)
Näytön paikka on amerikkalainen televisiosarja, joka kuvaa neljän voimistelijatytön elämää.
Legendary Pictures
Legendary Pictures (toiminimi Legendary Entertainment tai lyhyesti Legendary) on Thomas Tullin vuonna 2000 perustama elokuvien ja televisio-ohjelmien tuotantoyhtiö.
Yhtiön tunnetuimpiin elokuviin kuuluvat muun muassa Christopher Nolanin Yö ritari -trilogia, 300, Kauhea kankkunen -elokuvat, Inception, Man of Steel, Pacific Rim -elokuvat, MonsterVersen elokuvat, Interstellar, Straight Outta Compton, BlacKkKlansman ja Pokémon Detective Pikachu.
820-luku
Tapahtui vuosikymmenen aikana
thumb|300px|left|Maailma 820-luvulla
Montilla-Moriles
250px|thumb|D.O. Montilla - Morilesin viljelyalueet. D. O. Montilla-Moriles on viinialue ja laatumerkintä Espanjassa Andalusiassa.
Alue
Koko viljely- ja valmistusalue kuuluu Córdoban maakuntaan, ja siihen kuuluvat seuraavat kunnat: Montilla, Moriles, Doña Mencía, Montalbán de Córdoba, Monturque, Nueva Carteya y Puente Genil, osa Aguilar de la Fronteraa, Baena, Cabra, Castro del Río, Espejo, Fernán-Núñez, La Rambla, Lucena, Montemayor ja Santaella.
Valmistusmenetelmät
Sekä valmistusmenetelmät että viinityypit ovat varsin samoja kuin D. O. Jerezin alueella: solera-menetelmä, miedompien tyyppien kypsyttäminen hiivakerroksen ("flor") alla, rypäleiden rusinoiminen auringossa ja niin edelleet.
Sallitut rypälelajit poikkeavat hieman Jerezistä. Ne ovat Moscatel, Airén, Baladí-Verdejo, Montepila, Moscatel de grano pequeño ja Pedro Ximénez. Samoin ilmaston erilaisuus aiheuttaa sen, että Montilla-Morilesin viineillä on omaperäinen luonteensa.
Ol’ Man River
”Ol’ Man River” on Jerome Kernin säveltämä ja Oscar Hammerstein II:n sanoittama musiikkikappale vuoden 1927 Broadway-musikaalista Show Boat. Kappaletta käytetään johtoaiheena musikaalin ensimmäisessä näytöksessä ja se toistetaan näytelmän lopussa viimeisenä musiikkinumerona. Laulu jäljittelee afroamerikkalaista työlaulua ja laulajaa säestää mustaihoisten satamatyöläisten kuoro. Kappaleen sanat kuvailevat ”kaikkitietävän” Mississippi-joen virtausta ja kertovat työläisten haaveesta ylittää joki ja lähteä pakoon valkoihoista päällikköään.
Laulaja Paul Robesonin vuoden 1928 levytys kappaleesta Paul Whitemanin orkesterin säestämänä palkittiin Grammy Hall of Fame -palkinnolla vuonna 2006.
Esko Elstelä on sanoittanut kappaleen suomeksi nimellä ”Vanha joki”.
Outrageous
”Outrageous” on Britney Spearsin esittämä kappale, joka julkaistiin vuonna 2004 viimeisenä singlenä hänen albumiltaan In the Zone. Kappaleen on kirjoittanut ja tuottanut R&B- ja soul-artistina tunnettu R. Kelly.
Guy Tunmer
Percival Guy Tunmer (1. joulukuuta 1948 Ficksburg – 22. kesäkuuta 1999 Sandton, Johannesburg) oli eteläafrikkalainen F1-kuljettaja. Hän osallistui yhteen F1-osakilpailuun kaudella 1975, Etelä-Afrikan GP:hen. Hän oli kilpailussa yhdestoista, eikä saavuttanut pisteitä. Hän kilpaili myöhemmin Formula Atlantic -sarjassa.
Tunmer menehtyi moottoripyöräonnettomuudessa vuonna 1999.
Clyde Tombaugh
Tombaugh löysi myös 14 asteroidia ja vuonna 1931 löydetty asteroidi 1604 Tombaugh nimettiin hänen mukaansa.
Normand-poitevin
Normand-poitevin on sukupuuttoon kuollut ranskalainen koirarotu. Se oli aiemmin FCI:n hyväksymä.
Ulkomuoto
Normand-poitevin oli suurikokoinen, voimakas ja lihaksikas, joskin kevyt ja jalopiirteinen ajokoira. Sillä oli hienopiirteinen pää. Sen silmistä kuvastui älykäs, mutta toisinaan surumieliseltä vaikuttava katse. Sen kova, runsas ja kiiltävä karvapeite oli väritykseltään tricolour eli kolmivärinen, yleensä mustalla manttelilla. Desmond Morris kuitenkin mainitsee myös punavalkoisen värimuunnoksen. Säkäkorkeus oli maksimissaan n. 73 cm..
Alkuperä
Rotu oli saanut alkunsa poitoun- ja nykyisin jo sukupuuttoon kuolleen normandianajokoiran välisestä risteytyksestä, jossa yhdistyivät ensiksi mainitun jalo ja kevyt ulkomuoto sekä jälkimmäisen suuret voimat. Se oli myös nimetty esi-isärotujensa mukaan (kyseisten rotujen ranskankieliset nimet ovat poitevin ja chien normand).
Atari 2600
Atari 2600 oli ensimmäinen menestyksekäs mikroprosessoripohjainen pelikonsoli. Atari julkaisi sen vuonna 1977 aluksi nimellä Atari Video Computer System (VCS). Mikroprosessorin käyttöön siirtyminen mahdollisti pelien tallentamisen ROM-moduuleille sen sijaan, että ne olisi täytynyt rakentaa erikseen laitteistotasolla aiempien Pong-koneiden tapaan. Suorittimen käyttö mahdollisti myös aiempaa monipuolisemmat pelit.
Historia
1970-luvun puolivälissä Atari myi koteihin Pong-pelille tarkoitettu laitteita, jotka olivat vain yhtä peliä varten tehtyjä laitteita. Seuraavaa kuluttajille myytävää laitetta varten aloitettiin kehitys laitteelle, jolla voisi pelata useampaa kuin yhtä peliä. Laite suunniteltiin käyttämään mikroprosessoria ja julkaistiin vuonna 1977 nimellä Atari Video Computer System (VCS). Kuusi vuotta myöhemmin laitetta oli myyty yli 12 miljoonaa kappaletta.
MOS 6502:n myötä prosessorit olivat riittävän halpoja Atarin tarpeisiin, jonka johdosta Cyan Engineeringin Steve Mayer ja Ron Milner ottivat yhteyttä Chuck Peddleen. Aiemmin Atari käytti tarkoitukseen suunniteltuja piirejä, jotka vaativat vuoden ja huomattavasti rahaa suunnitteluun. Yksinkertaisuus oli ydinasia suunnittelussa: tekemällä mahdollisimman paljon ohjelmallisesti voisi säästää laitteiston kustannuksissa, joka oli tuolloin kallista.
Tekniikka
Atari 2600:n suorittimena on MOS 6502:n kutistettu versio 6507, jonka osoiteavaruuden koko on vain kahdeksan kilotavua. Se kuitenkin riittää, sillä 2600:n ROM-moduulin maksimikoko on neljä kilotavua ja RAM-muistia on vain 128 tavua. Lisäksi 2600:n TIA-videopiirissä ei ole DMA:ta lainkaan, joten kaikki grafiikka on toteutettava tarkasti ajoitetuilla TIA:n rekisterien käsittelyillä. TIA tarjoaa kuitenkin grafiikalle aikaansa nähden hämmästyttävät 128 väriä ruudussa samanaikaisesti (4 väriä per vaakarivi), pari erityyppistä sprite-objektia ja mahdollisuuden karkealle taustakuvalle. Laitteen SECAM-versiossa oli 8 väriä ja PAL-versiossa 104 väriä.
TIA-piiri ohjasi sekä videota että audiota ja mahdollisti kaksi ääntä, mutta se oli tunnetusti hankala virittää. Atari 2600 kytketään televisiovastaanottimeen.
Atari 2600:aa pidettiin aikanaan vaikeimpana mahdollisena koneena ohjelmoida, mutta toisaalta hankala tekninen ohjelmoitavuus tarjosi ohjelmoijille vapauksia ylittää Atarin rajoituksia. Rajoittuneesta tekniikasta huolimatta taitavat ohjelmoijat ovat toteuttaneet 2600:lle pelejä, joita voisi helposti pitää laitteiston ominaisuuksiin nähden mahdottomina. Suosittujen kolikkopelien uskollisten käännösten lisäksi valikoimaan kuuluu muun muassa shakkiohjelma ja jopa alkeellinen BASIC-tulkki.
pienoiskuva|CX40 joystick. Konsolin mukana tuli pari paddle-ohjaimia, jota käytettiin Pong ja Breakout -tyylisissä peleissä, sekä pari joystick-ohjainta. CX10-joystick ja sen seuraaja CX40 muodostuivat ikonisiksi pelaamisen kehittymiselle. Konsoliin oli saatavilla myös CX50 näppäimistö. Konsolin ohjaimille käytetty Atari-liitin muodostui teollisuusstandardiksi ja on käytetty myös mikrotietokoneissa kuten Commodore 64 ja Sega Mega Drivessa. Konsolissa voi olla kaksi ohjainta kiinni samaan aikaan kaksinpelejä varten.
Pelit
Konsolille oli saatavilla yhdeksän peliä julkaisun yhteydessä: Combat, Air-Sea Battle, Basic Math, Blackjack, Indy 500, Star Ship, Street Racer, Surround ja Video Olympics. Combat koostui useammasta tankki- ja lentokonepelistä.
Myynti
Konsoli myi yli 30 miljoonaa kappaletta.
Emulaatio
Atari 2600:aa on ollut vaikea emuloida. Siinä ei ole kuvapuskuria, joten emulaattori joutuu emuloimaan konsolin lisäksi myös televisiota. Lisäksi peliohjelmoijat oppivat konsolin pitkäikäisyyden ansiosta hyödyntämään Atarin laitteiston bugeja luodakseen uskomattoman tuntuisia erikoisefektejä, kuten Cosmic Ark -pelin tähtikenttä. Bugeja on vaikea selvittää teknisistä dokumenteista. Nykyiset emulaattorit pystyvät kuitenkin emuloimaan Atari 2600:aa melko tarkasti.
Vector Sigma
Vector Sigma on fiktiivinen tietokone Transformers-universumissa.
The Transformers
Vector Sigman on sanottu olevan megatietokone, joka antoi elämän kaikille transformereille luomalla näille mielet ja persoonallisuudet heidän laserytimiinsä. Myöhemmissä jatkumoissa laserytimien aseman transformereiden sydäminä korvasivat "kipinät".
Animaatiosarja
Kun Megatron ja hänen Decepticoninsa rakensivat uusiksi sotilaikseen Stunticonit, he tarvitsivat Vector Sigmaa luodakseen niille persoonallisuudet ja he varastivat avaimen sen aktivointiin Alpha Trionilta. Stunticonien lyömiseksi Autobotit rakensivat Aerialbotit ja heidänkin persoonallisuuksiensa luomiseen tarvittiin Vector Sigmaa. Mutta koska avain sen aktivointiin oli Decepticonien hallussa, Alpha Trion päätti uhrata itsensä. Decepticonit havaitsivat, että avaimella oli kyky muuntaa orgaanista materiaaliksi metalliksi. He yrittivät käyttää sitä Maan cybermuuntamiseen, kunnes Silverbolt tuhosi avaimen.
Kaksi vuosikymmentä myöhemmin, kun Galvatron (Megatronin uusi muoto) alkoi havitella Plasmaenergiakammion avainta, Optimus päätti ottaa asiasta tarkemmin selvää kommunikoimalla Alpha Trionin kanssa Vector Sigman välityksellä. Tällä kertaa Vector Sigman aktivointiin käytettiin Johtajuuden Matrixia.
Vector Sigman äänenä sarjassa on Corey Burton.
Beast Machines
300 vuotta Cybertronin sisällissodan päättymisen jälkeen Vector Sigmaa pidettiin enää pelkkänä taruna, kunnes Optimus Primal ja Maximalit löysivät hänet paetessaan Megatronia ja Predaconeja. Vector Sigma tunnettiin myös nimellä "Oraakkeli".
Tässä sarjassa Vector Sigman äänenä on Carol Savenkoff.
Aligned-jatkumo
Vector Sigma on tietokone, joka rakennettiin pian sen jälkeen kun 13 alkuperäistä Primea kukistivat Unicronin. Siihen ei varastoitu pelkästään tietoa, vaan myös mystisiä voimia kuten Pimrejen kollektiivinen viisaus.
Transformers: Prime
Animaatiosarjassa Transformers: Prime Optimus Prime oli joutunut luovuttamaan Johtajuuden Matriisin voiman kukistaakseen Maan ytimeksi muodostuneen ja miljardien vuosien unesta heränneen Unicronin. Hän menetti muistinsa ja luuli olevansa edelleen pelkkä arkistovirkailija nimeltä Orion Pax. Sitä ennen hän oli luovuttanut avainkortin Vector Sigman aktivointiin Jack Darbylle. Ratchetin mukaan Primejen kollektiivinen viisaus voitiin ladata Matriisiin uudelleen vain Vector Sigman kautta ja vain Jack kykeni tekemään sen, koska oli saanut avaimen Optimukselta. Vector Sigma sijaitsi Decepticonien pääkaupungin, Kaonin, alla, eikä Megatron koskaan tiennyt tätä. Jack onnistui lataamaan Matriisin tiedot avainkorttiin huolimatta Insecticonista tai Scrapleteistä.
Carl Johan Andersson
Elämä
Andersson syntyi Ruotsissa vuonna 1828. Hän oli tunnetun brittiläisen suurristanmetsästäjän Llewellyn Lloydin ja ruotsalaisen torpparin Brita Cajsa Andersdotter avioton lapsi. Lloyd muutti noin vuonna 1830 Vänersborg, johon nuori Carl Johan seurasi, kun hänen oli määrä aloittaa koulunkäyntinsä. Hänen isänsä opetti lisäksi hänelle eläintieteen perusteita.
Andersson muutti vuonna 1849 Englantiin. Hän tutusti siellä Jäämeren kävijöihin ja metsästäjiin ja kiinnostui matkasta Islantiin. Hän tutustui kuitenkin isänsä metsästyskaverin Hyde Parkerin kautta tutkimusmatkailija Francis Galtoniin, jonka mukana hän lähti luoteiseen Afrikkaan. Galtonin suunnitelmana oli päästä Ngamijärvelle, mutta tutkimusmatka epäonnistui. Galton palasi sen jälkeen Englantiin, mutta Andersson päätti silti jäädä Afrikkaan.
Andersson vietti muutaman vuoden Kapkaupungissa ja valmisteli omaa tutkimusmatkaansa Ngamijärvelle, minkä hän saavutti vuonna 1853. Hän kirjoitti molemmista tutkimusmatkoista kirjan, joka julkaistiin Lontoossa 1856 ja käännettiin ruotsiksi ja saksaksi. Palattuaan Etelä-Afrikkaan Andersson teki tutkimusmatkan Okavangojoelle. Siitä matkasta julkaistiin kirja vuonna 1861.
Andersson perusti 1860-luvun alussa kauppa-aseman Namibian keskiosiin, Otjimbingween. Hän liittoutui namojen kanssa suojellakseen liiketoimiaan alueella. Asema hiipui kuitenkin 1860-luvun puolivälissä. Seuraavaksi Andersson pyrki perustamaan kauppareitin Namibian pohjoisosista Portugalin Angolaan. Hän kuoli tutkimusmatkallaan lähellä Angolan rajaa vuonna 1867.
Roland Emmerich
Roland Emmerich (s. 10. marraskuuta 1955 Stuttgart, Länsi-Saksa) on saksalainen Hollywoodissa menestynyt elokuvaohjaaja. Hänet tunnetaan menestyneistä katastrofielokuvistaan. Hänen sisarensa on elokuvatuottaja Ute Emmerich.
Emmerich sai viimeisistä Saksassa ohjaamistaan elokuvista todella surkeat arviot, mikä oli hänen itsensä mukaan yhtenä syynä hänen lähtöönsä maasta. Emmerichin ensimmäinen Hollywood-elokuva oli Täydellinen sotilas (1992), jossa Jean-Claude Van Damme esitti kyborgia.
Vuoden 1994 Tähtiportti, joka yhdisteli muinaista Egyptiä ja tieteiselokuvaa, menestyi yllättäen. Seuraavaksi Emmerich ohjasi tieteiselokuvan Independence Day – Maailmojen sota, joka oli kesän 1996 menestynein elokuva. Godzilla (1998) menestyi paljon heikommin, minkä jälkeen Emmerich ohjasi maanläheisemmän sotaelokuvan Patriot.
The Day After Tomorrow (2004) käsittelee ilmastonmuutoksen uhkaa ja 10,000 BC (2008) kertoo historian ensimmäisestä sankarista. 2012 puolestaan on seikkailuelokuva, jossa maailmaa kohtaa kataklysmi. Vuoden 2013 White House Down on Valkoiseen taloon sijoittuva toimintaelokuva, jossa poliisit joutuvat pelastamaan presidentin hengen.
Vuonna 2015 ensi-iltansa saanut Stonewall on Emmerichin henkilökohtaisin elokuva. Se kertoo Stonewallin vuoden 1969 mellakoista, jotka alkoivat poliisin ratsattua erään newyorkilaisen homobaarin.
Emmerich on naimisissa Omar De Soton kanssa.
Bajirao Mastani
Bajirao Mastani on vuonna 2015 ensi-iltansa saanut intialainen historiallinen draamaelokuva, jonka on ohjannut ja tuottanut Sanjay Leela Bhansali. 1700-luvulle sijoittuva elokuva kertoo Maratin valtakunnan peshwa (pääministeri) Baji Rao I:stä ja tämän toisesta vaimosta Mastanista. Nimirooleja näyttelevät Ranveer Singh ja Deepika Padukone, ja Priyanka Chopra näyttelee Baji Raon ensimmäistä vaimoa Kashibaita.
Bajirao Mastani sai ensi-iltansa 18. joulukuuta 2015. Elokuva sai hyvän vastaanoton sekä kriitikoilta että yleisöltä. Se sai Filmfare Awards -gaalassa kaksitoista ehdokkuutta ja voitti yhdeksän palkintoa, mukaan lukien parhaasta elokuvasta, ohjauksesta, miespääosasta ja naissivuosasta.
Tuotanto
Bhansali suunnitteli Bajirao Mastania noin viidentoista vuoden ajan. Hän halusi alun perin elokuvansa Hum Dil De Chuke Sanam parin Salman Khanin ja Aishwarya Rain näyttelemään päärooleja tähän elokuvaan, mutta ei saanut enää palkattua heitä yhteiseen elokuvaan parin eron jälkeen. Tämän jälkeen Bhansali palkkasi Khanin ja Kareena Kapoorin päärooleihin ja Rani Mukerjin Kashibain rooliin. Elokuva kuitenkin hyllytettiin, kun Khan ja Kapoor siirtyivät muihin projekteihin ja Bhansali keskittyi seuraavan elokuvansa ohjaamiseen. Spekulaatio elokuvan tuotannosta ja roolituksesta jatkui seuraavina vuosina.
Heinäkuussa 2014 varmistui, että Ranveer Singh ja Deepika Padukone (Bhansalin elokuvan Goliyon Ki Raasleela Ram-Leela pari) näyttelevät nimirooleja ja Priyanka Chopra näyttelee Kashibaita. Singhin ja Padukonen täytyi käydä läpi laaja valmistautumisprosessi elokuvaa varten. Singhin piti opetella marathin kieltä ja ratsastusta, sekä ajella päänsä ja kohottaa painoaan. Padukone opetteli miekkailua, ratsastusta ja taistelulaji kalarippayattua. Chopra harjoitteli peshwojen puhumaa marathin murretta.
Uganda yleisurheilun maailmanmestaruuskilpailuissa
Uganda on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 11 mitalia, joista viisi on kultaa.
Adam Johnson
Adam Johnson (s. 14. heinäkuuta 1987 Sunderland) on englantilainen jalkapalloilija, joka pelaa laitahyökkääjänä. Middlesbroughin kasvatti aloitti ammattilaisuransa 17-vuotiaana. Hän pelasi seurassa 119 ottelua ja pelasi lainasopimuksilla myös Leeds Unitedissa ja Watfordissa. Middlesbroughin vuosien jälkeen hän edusti Manchester Cityä kahden ja puolen kauden ajan. Kaudella 2012–2013 hän siirtyi Sunderlandin riveihin, jossa hän pelasi neljä kautta vuoteen 2016 asti. Johnson pelaa joko oikeana tai vasempana laitapelaajana ja hänen pelityyliinsä kuuluu ketterästi sisälle leikkaaminen.
Maaliskuussa 2015 Johnson pidätettiin epäiltynä seksin harrastamisesta 15-vuotiaan tytön kanssa. Helmikuussa 2016 hän tunnusti syyllisyytensä kahteen rikokseen, joista toinen oli aikuisen ja lapsen välisen luottamuksen väärinkäyttö, minkä jälkeen hän sai potkut Sunderlandista. Maaliskuussa 2016 Johnson todettiin syylliseksi seksuaaliseen kanssakäymiseen alaikäisen kanssa, ja hän sai kuuden vuoden vankeusrangaistuksen.
Uganda yleisurheilun maailmanmestaruuskilpailuissa
Ugandan maailmanmestarit ovat Dorcus Inzikuru, joka voitti Helsingissä 2005 ensi kertaa naisten MM-kisaohjelmassa olleen 3 000 metrin estejuoksun, Moskovassa 2013 maratonin voittanut Stephen Kiprotich ja Dohassa 2019 800 metrin juoksun voittanut Halimah Nakaayi ja Dohassa 2019 ja Eugenessa 2022 10 000 metrin juoksun voittanut Joshua Kiprui Cheptegei.
Adam Johnson
Middlesbrough ja lainat Leeds Unitedissa ja Watfordissa
Sunderlandissa syntynyt Johnson siirtyi Middlesbroughin junioriakatemiaan oltuaan tätä ennen Newcastle Unitedissa. Johnson voitti kaudella 2003–2004 FA Youth Cup ja nousi useiden muiden pelaajien tavoin edustusjoukkueeseen. Hän debytoi edustusjoukkueessa 17-vuotiaana maaliskuussa 2005 UEFA Cupin ottelussa Sporting Lissabonia vastaan. Kuusi kuukautta myöhemmin Johnson debytoi Valioliigassa Arsenalia vastaan. Kaudella 2005–2006 häntä käytettiin pääasiallisesti vaihtopelaajana. Johnson teki ensimmäinen maalinsa Middlesbroughissa Bolton Wanderersia vastaan toukokuussa 2006. Kesäkuussa 2006 hän teki Middlesbroughin kanssa neljän vuoden jatkosopimuksen.
Uganda yleisurheilun maailmanmestaruuskilpailuissa
Hopeaa ovat saavuttaneet Davis Kamoga 400 metrin juoksussa Ateenassa 1997 ja Joshua Kiprui Cheptegei 10 000 metrin juoksussa Lontoossa 2017. Pronssia ovat saavuttaneet Moses Ndiema Kipsiro 5 000 metrin juoksussa Osakassa 2007, Solomon Mutai maratonilla Pekingissä 2015, Oscar Chelimo 5 000 metrin juoksussa sekä Jacob Kiplimo 10 000 metrin juoksussa Eugenessa 2022.
Adam Johnson
Middlesbrough ja lainat Leeds Unitedissa ja Watfordissa
Lokakuussa 2006 Johnson lainattiin Mestaruussarjassa pelaavaan Leeds Unitediin. Neljän pelin jälkeen Leeds ei jatkanut Johnsonin lainaa ja hän palasi Middlesbroughiin. Syyskuussa 2007 Johnson siirtyi kolmen kuukauden lainasopimuksella Watfordiin. Hän 12 pelaamassaan ottelussa viisi maalia ja Middlesbrough kutsui miehen takaisin hyvien otteiden vuoksi. Kaudella 2008–2009 Johnson pelasi jo melko paljon Stewart Downingin ollessa loukkaantuneena. Hän pelasi Valioliigassa 26 ottelua. Kauden päätteeksi Middlesbrough putosi sarjaporrasta alaspäin. Hän pelasi koko kauden laitalinkkinä Downingin siirtyessä muualle. Hän teki 24 ottelussa 11 maalia ja useat Valioliigaseurat kiinnostuivat Johnsonin palveluksista.
thumb|right|200px|Adam Johnson Manchester Cityn paidassa.
Uganda yleisurheilun maailmanmestaruuskilpailuissa
Pistesijoille ovat yltäneet Boniface Kiprop (4. sija, 10 000 m, 2005), Alex Malinga (6. sija, maraton, 2005), Abraham Chepkirwok (4. sija, 800 m, 2007), Moses Ndiema Kipsiro (4. sija, 5 000 m, 2009) Jacob Araptany (6. sija, 3 000 m esteet, 2011), Stephen Kiprotich (8. sija maraton 2011 ja 6. sija maraton 2015), Timothy Toroitich (8. sija, 10 000 m, 2015), Winnie Nanyondo (4. sija, 800 m, 2019 ja 8. sija, 1 500 m, 2022 ) ja Peruth Chemutai (5. sija, 3 000 m esteet, 2019).
Adam Johnson
Manchester City
Tammikuun siirtoikkunan aikana Manchester City antoi hänelle tarjouksen. Lopulta helmikuussa 2010 Johnson teki Cityn kanssa neljän ja puolen vuoden sopimuksen. Hän debytoi seurassa Valioliigan ottelussa Hull Cityä vastaan. Ensimmäisen maalinsa hän teki Sunderlandia vastaan. Vastoin odotuksia Johnson murtautui Cityn avauskokoonpanoon, ja pelasi kauden loppupuolikkaan aikana 16 ottelua. Seuraavalla kaudella hän pelasi 31 valioliigaottelua, joissa teki neljä maalia. Hän kuului FA cupin mestaruuden voittaneeseen Cityn joukkueeseen. Kaudella 2011–2012 hän teki kuusi maalia pelaamissaan 26 ottelussa Cityn voittaessa Valioliigan mestaruuden. Hän voitti 2012 myös FA Community Shieldin.
Seksuaalirikokset ja tuomio
Johnson sai huhtikuussa 2015 syytteen neljästä seksuaalisesta teosta, jotka kohdistuivat alaikäiseen, tekohetkellä 15-vuotiaaseen tyttöön. Johnson tunnusti 10. helmikuuta 2016 syyllistyneensä aikuisen ja lapsen välisen luottamuksen väärinkäyttöön sekä seksuaaliseen kosketteluun tietoisena siitä, että asianomistaja oli alle 16-vuotias. Kaksi muuta syytekohtaa Johnson kiisti. Sunderland ilmoitti sen jälkeen purkaneensa hänen pelaajasopimuksensa.
Maaliskuussa 2016 Johnson todettiin syylliseksi seksuaaliseen kanssakäymiseen alaikäisen kanssa, ja hän sai kuuden vuoden vankeusrangaistuksen.
Madruzzo
Madruzzo on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kaksi kuntaa, Calavino (1 561 asukasta) ja Lasino (1 352 asukasta), yhdistyivät.
Staritsa
Staritsa on kaupunki Tverin alueella Venäjällä. Se sijaitsee Valdain ylängön itäreunalla Volgan rannalla 77 kilometriä Tveristä lounaaseen. Kaupunki on Staritsan piirin keskus. Toržokin ja Rževin välisen rautatien samanniminen asema sijaitsee 10 kilometrin päässä kaupungista. Asukkaita on 9 100 henkeä (vuonna 2009). thumb|left|250px|Staritsan kaupunki vuonna 1912. [[Sergei Mihailovitš Prokudin-Gorskin värivalokuva.]] Vuonna 1297 paikalle perustettiin Novyi Gorodok -niminen linnoitus. 1300-luvulla sen esikaupunki kasvoi ja levittäytyi Volgan vastarannalle. Vuosisadan lopussa se sai nimen Staritsa. Vuonna 1485 kaupunki liitettiin Tverin ruhtinaskunnan mukana Moskovan Venäjään. Vuonna 1775 Staritsasta tuli Tverin lääniin kuuluneen kihlakunnan keskus. 1700–1800-luvulla se oli tärkeä Volgan–Itämeren vesitien satama, joka välitti elintarvikkeita Pietariin. Toisen maailmansodan aikana lokakuusta 1941 tammikuuhun 1942 kaupunki oli saksalaisten miehittämä.
Nähtävyyksiä ovat Neitsyt Marian kuolonuneen nukkumisen luostari ja sen vuonna 1530 rakennettu katedraali, klassistinen Kolminaisuuden katedraali (1819), Neitsyt Marian temppeliin tuomisen (1570) ja Evankelista Johanneksen kirkko (1594). Linnamäellä sijaitsee Borisin ja Glebin katedraali (1820) ja sen rinteellä Pjatnitskaja-kirkko (1750). Kaupungissa on säilynyt lukuisia kivisiä kauppiastaloja.
Kansainvälinen salaliitto
Kansainvälinen salaliitto on suomalaisen punk-yhtye Rehtoreiden neljäs studioalbumi, joka julkaistiin 10. maaliskuuta 2010.
Starkin–Heegnerin lause
Starkin–Heegnerin lause on imaginaaristen neliökuntien luokkalukuun liittyvä tulos. Sen mukaan jos d < 0, on kunnan luokkaluku yhtä suuri kuin yksi, jos ja vain jos.
SV Darmstadt 98
SV Darmstadt 98 on saksalainen jalkapalloseura Darmstadtista, Hessenistä. Se perustettiin toukokuussa 1898.
Kaudella 2021–2022 SV Darmstadtin edustusjoukkue pelaa Saksan toiseksi korkeimmalla sarjatasolla, 2. Bundesliigassa. Seura on historiansa aikana pelannut Bundesliigassa neljä pelikautta vuosina 1978–1979, 1981–1982 ja 2015–2017.
Seuran lajivalikoimaan kuuluu nykyään jalkapallon lisäksi myös muun muassa yleisurheilu, koripallo ja pöytätennis.
Virtanen (täsmennyssivu)
Virtanen tai Wirtanen tarkoittaa seuraavia asioita:
Giovanni Ventura
thumb|Giovanni Ventura oikeudessa vuonna 1977 Giovanni Ventura (2. marraskuuta 1944 Piombino Dese – 2. elokuuta 2010 Buenos Aires), oli italialainen uusfasisti, terroristi, ja yksi fasistisen Ordine Nuovo-järjestön Padovan jaoston entisistä johtajista. Ventura ja hänen ystävänsä Franco Freda asetettiin vuonna 1972 syytteeseen osallisuudesta vuonna 1969 tapahtuneeseen Piazza Fontanan pommi-iskuun. Molemmat vapautettiin tästä syytteestä vuonna 1985 todisteiden puutteellisuuden takia, mutta tuomittiin 15 vuoden vankeusrangaistuksiin osallisuudesta muihin terroritekoihin. Ylin oikeusaste, kassaatiotuomioistuin, nimesi kuitenkin päätöksessään 3. toukokuuta 2005 Venturan ja Fredan pääsyyllisiksi Piazza Fontanan pommi-iskuun todeten samalla että heitä ei aikaisempien päätösten takia voitu enää teosta tuomita.
Ventura oli teini-ikäisenä katolilainen aktivisti joka sittemmin siirtyi MSI:n kannattajaksi. Muutettuaan 1960-luvulla Padovaan, hän elätti aluksi itsensä voimistelunopettajana. Padovassa hän tapasi Ordine Nuovon paikallisen johtajan ja kirjankustantaja Franco Fredan, joka oli Venturaa muutamaa vuotta vanhempi. Ventura avasi Trevisossa kirjakaupan ja yritti Fredan tavoin onneaan kustantajana, julkaisten muun muassa sisällöltään uusnatsismia suosivaa aikakauslehteä nimeltä Reazione.
Venturan osuuden Piazza Fontanan pommi-iskuun paljasti syyttäjille hänen lapsuudenystävänsä, trevisolainen opettaja Guido Lorenzon. Lorenzon oli jo kolme päivää pommi-iskun jälkeen mennyt asianajajan puheille, ja kertonut tälle tietävänsä kuka oli terroriteon takana. Ventura oli kertonut Lorenzonille aikaisemmista pommi-iskuista, pienitehoisilla räjähteillä, jotka eivät vaatineet ihmisuhreja, ja lisännyt että Milanossa oli odotettavissa isompi räjähdys. Venturan mainitsemat pienemmät pommiräjäytykset, joita oli kaikkiaan 17, aloitettiin huhtikuussa 1969 ja ilmeisesti ne olivat Piazza Fontanan pommi-iskun esiharjoittelua.
Ventura vangittiin vuoden 1972 alussa ja tutkintavankeutensa aikana Monzan vankilassa hän alkoi murtua kuulusteluissa. Tunnettu fasistinen toimittaja Guido Giannettini otti tällöin yhteyden häneen, tarjoten Venturalle väärennettyä passia ja ilmaista pakomatkaa Madridiin. Tällaisen pakomatkan oli Giannettinin avulla jo tehnyt Fredan läheinen avustaja Marco Pozzan. Ventura kuitenkin kieltäytyi, koska pelkäsi että tämän operaation perimmäinen tarkoitus oli vaientaa hänet lopullisesti matkalla Espanjaan. Useita vuosia myöhemmin, ollessaan vapaalla jalalla, odottamassa uuden oikeudenkäynnin alkamista Catanzarossa, Ventura poistui luvatta maasta 16. tammikuuta 1979, paeten Argentiinaan. Kuukautta myöhemmin, 23 helmikuuta, hänet tuomittiin poissaolevana elinkautiseen vankeuteen osallisuudesta Piazza Fontanan terrori-iskuun. Korkeammassa oikeusasteessa Venturan elinkautistuomio kumottiin 20. maaliskuuta 1981, mutta hänet tuomittiin samalla 15 vuoden vankeuteen niistä pommi-iskuista joista hän oli Lorenzonille kertonut.
Ventura asui loppuelämänsä Argentiinassa, jossa häntä aluksi pidettiin vangittuna kuusi vuotta, kunnes hänet 1985 todisteiden puutteellisuuden takia vapautettiin lopullisesti Piazza Fontanan verilöylyyn liittyvistä syytteistä. Ventura toimi vapauduttuaan ravintoloitsijana Buenos Airesissa, jossa hän myös kuoli vuonna 2010 monivuotisen sairauden ruumiillisesti murtamana.
Martti Eklund
Martti Albin Eklund (3. tammikuuta 1889 Helsinki – 24. heinäkuuta 1968 Espoo) oli suomalainen varatuomari, joka toimi Mikkelin pormestarina vuosina 1921–1925. Hänellä oli merkittävä rooli Suomen sisällissodan aikana Etelä-Savossa käydyissä taisteluissa.
Nuoruus ja Suomen sisällissota
Opiskellessaan Helsingin reaalilyseossa Eklund osallistui ensimmäisen sortokauden aikana salamurhia ja attentaatteja suorittaneen Verikoirat-salaseuran toimintaan. Hän kirjoitti ylioppilaaksi vuonna 1906, suoritti oikeustutkinnon 1910 ja sai varatuomarin arvon 1913. Hän työskenteli asianajajana Kouvolassa vuosina 1910–1918. Eklund oli mukana jääkäriliikkeessä ja vieraili muun muassa vuonna 1916 jääkärien lähettiläänä Siperiassa karkotettuna olleen P. E. Svinhufvudin luona. Vuonna 1917 Eklund organisoi suojeluskuntia Kaakkois-Suomen alueella ja perusti muun muassa Kouvolan suojeluskunnan. Hän oli Kouvolan taajaväkisen yhdyskunnan järjestysmiehenä vuosina 1917–1918.
Eklund teki jo ennen sisällissodan alkua tammikuussa 1918 tiedustelu- ja partioretkiä lähimpien miestensä kanssa. Retkien aikana etsittiin aseita ja yritettiin kaapata punaisten asekuljetuksia muun muassa Taavetissa ja Myllykoskella. Sodan alettua Eklund siirtyi pienen suojeluskuntalaisjoukon kanssa Mikkeliin ja kävi ensitöikseen räjäyttämässä Valkealassa sijainneen Torasjoen rautatiesillan sekä vaurioitti Hillosensalmen rautatiesiltaa niin, että punaisten hyökkäys Etelä-Savoon viivästyi ja alue jäi valkoisten haltuun. Eklund osallistui sisällissodan ensipäivinä taisteluihin Mäntyharjun rintamalla ja Pieksämäen suunnalla. Hänen johtamansa 50–60 miehen joukko varmisti sodan alkuvaiheissa rakenteilla olleen Jyväskylän–Pieksämäen yhdysradan jäämisen valkoisten hallintaan. Haltuunotto onnistui ilman vastarintaa.
Eklund nimitettiin Mikkelin 1. komppanian päälliköksi ja hän johti sitä Mäntyharjun valtauksessa sekä Heinolan ja Mouhun taisteluissa. Tämän jälkeen Eklundin komppania oli puolustusasemissa Sysmän rintamalla Kalkkisten seudulla aina huhtikuun puoliväliin saakka, jolloin punaiset lähtivät vetäytymään alueelta. Eklund oli jonkin aikaa Päijänteen–Onalinsalmen rintamalohkon komentajana ja johti pataljoonan vahvuista osastoa valkoisten edetessä Kalkkisista Vierumäelle. Sodan lopulla hänet siirrettiin Etelä-Savon rykmentin esikuntaan.
Eklund saapui toukokuun alussa 1918 Kouvolaan ja hänet nimitettiin kaupungin komendantiksi. Hän oli mukana vangiksi joutuneiden punaisten, muun muassa asemakomissaari Aleksanteri Metsävuoren, teloituksissa. Hän toimi vuonna 1918 myös sotatuomarina. Eklundin sotilasarvona oli viimeksi kapteeni.
Myöhemmät vaiheet
Eklund nimitettiin vuonna 1919 sotaministeriön ylimääräiseksi esittelijäksi. Hän oli Mikkelin pormestarina vuosina 1921–1925. Eklundin pormestarikausi päättyi skandaaliin, kun keväällä 1925 paljastui, että hän oli kavaltanut kaupungin ulosottovaroja noin 600 000 markkaa, joista oli tosin palauttanut 200 000 markkaa kavalluksen peittämiseksi. Eklund vangittiin toukokuussa 1925. Viipurin hovioikeus tuomitsi hänet kesäkuussa viraltapantavaksi, kahden vuoden ja kuuden kuukauden kuritushuonerangaistukseen, korvauksiin sekä 10 päiväsakkoon jatketusta kavalluksesta ja väärennöksestä.
Eklund toimi asianajajana Helsingissä vuosina 1926–1932. Vuonna 1930 erään kuolinpesän uskotuksi mieheksi määrätty Eklund kavalsi pesästä lähes 10 000 markkaa. Vuonna 1932 hän ja hänen yhtiökumppaninsa varatuomari Behr kavalsivat uskottuina miehinä yhdessä Savoy-ravintolan konkurssipesään kertyneet 40 000 markkaa. Helsingin raastuvanoikeus yhdisti vuonna 1935 Eklundin kaksi kavallustuomiota 16 kuukauden vankeusrangaistukseksi, josta vähennettiin hänen jo suorittamansa kuusi kuukautta. Turun hovioikeus vahvisti tuomion helmikuussa 1936. Behr sai kuusi kuukautta vankeutta.
Eklund toimi vuosina 1935–1942 Sota-arkiston ylimääräisenä virkamiehenä kooten tutkimustietoa sisällissodan tapahtumista Etelä-Savossa ja Kymenlaaksossa. Hänen keräämänsä aineisto talletettiin Valtionarkiston Itsenäisyyshistoria-kokoelmaan. Hän myös keräsi Sotamuseoon esineitä Lapista. Vuosina 1943–1945 hän työskenteli arvioimistarkastuslautakunnassa ja vuosina 1946–1949 jälleen asianajajana Helsingissä. Hän asui vanhoilla päivillään Espoossa.
Uimahypyt kesäolympialaisissa 2008 – miesten 3 metrin ponnahduslauta
Miesten 3 metrin ponnahduslautakilpailu käytiin 18. – 19. elokuuta Pekingin kansallisessa vesiurheilukeskuksessa. Kilpailijoita oli yhteensä 29.
Karsinta
Karsinnoissa kilpailijat hyppäsivät kuusi hyppyä ja 18 parasta pääsi välierään.
Loppukilpailu
Kilpailijat hyppäsivät kukin kuusi hyppyä.
Sulkutila
Sulkutila (myös stupor tai stuportila) on äärimmäinen vähäisen liikkumisen tila, jossa potilas on puhumaton ja liikkumaton eikä reagoi voimakkaisiin kivuliaisiin ärsykkeisiin. Sulkutilan piirteitä ovat reagoimattomuus, poissaolevuus ja jäykkyys. Sulkutila on voimakasta psykomotorista hidastuneisuutta. Sulkutiloja voi esiintyä (katatonisessa) skitsofreniassa ja psykoottisessa masennuksessa. Katatoninen sulkutila voi olla hengenvaarallinen, sillä pahimmassa tapauksessa potilas ei juo eikä syö. Katatonisen sulkutilan syytä ei tunneta.
Punanokkasorsa
pienoiskuva|Anas erythrorhyncha Punanokkasorsa (Anas erythrorhyncha) on sorsien heimoon kuuluva sorsalintulaji.
Levinneisyys
Punanokkasorsia tavataan Etelä- ja Itä-Afrikassa. Laji on pääasiassa paikkalintu, mutta kuivina kausina se voi vaeltaa pitkiäkin matkoja.
Elinympäristö
Punanokkasorsat elävät matalilla ja tyynillä makean veden alueilla, joilla on paljon kasvillisuutta.
Ravinto
Punanokkasorsa on kaikkiruokainen. Se syö kasvinosia, nilviäisiä, hyönteisiä, äyriäisiä, matoja, nuijapäitä ja kaloja.
Gianni Infantino
thumb|Infantino vuonna 2017 Giovanni Vincenzo Infantino (s. 23. maaliskuuta 1970 Brig, Sveitsi) on italialais-sveitsiläinen juristi, joka on toiminut helmikuusta 2016 lähtien jalkapalloliitto Fifan puheenjohtajana. Ennen kuin Infantino valittiin Fifan puheenjohtajaksi, hän työskenteli Uefan pääsihteerinä.
Estrid Svenintytär
Estrid Margaret Svenintytär (noin 997–1057 tai 1074) oli Tanskan prinsessa ja Normandian herttuatar. Hän oli Sven Haaraparran tytär ja Harald Sinihampaan pojantytär.
Gianni Infantino
Infantino aloitti työt Uefassa vuonna 2000 toimittuaan sitä ennen Neuchâtelin yliopistoon kuuluvan jalkapallon kansainvälisen tutkimuskeskuksen CIES:n pääsihteerinä sekä muun muassa Italian, Espanjan ja Sveitsin jalkapallosarjojen neuvonantajana. Vuosina 2004–2007 hän työskenteli Uefan lakiasioista ja seuralisensseistä vastaavana johtajana ja vuosina 2007–2009 varapääsihteerinä. Infantino ehti hoitaa myöhemmin pääsihteeriksi nimettyä toimitusjohtajan tehtävää väliaikaisena jo helmikuusta toukokuuhun 2007, kunnes hänet lokakuussa 2009 nimettiin pääsihteeriksi.
Hän on naimisissa ja hänellä on neljä lasta. Hän puhuu italiaa, ranskaa, saksaa, englantia, espanjaa, portugalia ja arabiaa.
Estrid Svenintytär
Estrid oli naimisissa Tanskan jaarlin Ulfin kanssa, jonka Estridin veli kuningas Knuut Suuri murhautti vuonna 1026. Heidän lapsiansa olivat Asbjørn ja Tanskan tuleva kuningas Sven Estridinpoika.
Milan Jurčina
Ura
Jurčina pelasi junioreissa MHk 32 Liptovský Mikulášissa. Hän pelasi seurassa vuosina 1997–2000 Slovakian junioriliigoissa, jonka jälkeen Jurčina siirtyi QMJHL:ään Halifax Mooseheadsiin. Jurčinasta kiinnostuttiin NHL:ssä ja Boston Bruins varasi hänet kahdeksannella kierroksella numerolla 241 vuoden 2001 varaustilaisuudessa. Hän pelasi Halifax Mooseheadsissa kolme kautta ennen siirtymistä Boston Bruinsin organisaatioon. Ensimmäisen kautensa ammattilaisena 2003–2004 Jurčina pelasi kokonaan Bostonin farmijoukkueessa Providence Bruinsissa. Seuraavalla kaudella oli NHL:n työsulku ja Jurčina pelasi koko kauden AHL:ssä. Kaudella 2005–2006 hän pelasi suurimman osan kaudesta NHL:ssä. Hän pelasi seitsemän AHL-ottelua ja 51 NHL-ottelua sekä teki NHL:ssä 11 pistettä.
Jurčina aloitti kauden 2006–2007 Bostonissa, mutta 40 ottelun jälkeen hänet myytiin Washington Capitalsiin neljännen kierroksen varausvuoroa vastaan. Loppukaudella Washingtonissa hän teki yhdeksän pistettä 30 ottelussa. Jurčina solmi 27. heinäkuuta 2007 kahden vuoden jatkosopimuksen Washingtonin kanssa. Seuraavalla kaudella Jurčina teki 75 ottelussa yhdeksän tehopistettä ja pääsi NHL-urallaan ensimmäistä kertaa pudostuspeleihin. Kaudella 2008–2009 Jurčina teki uransa piste-ennätyksensä, 14 pistettä ja pelasi 14 pudotuspeliä, joissa teki kaksi maalia.
Jurčina aloitti kauden 2009–2010 Washingtonissa, jossa pelasi ensimmäiset 27 ottelua. Joulukuun lopulla 2009 Washington kuitenkin myi hänet yhdessä Chris Clarkin kanssa Columbus Blue Jacketsiin, josta Washington sai vaihdossa hyökkääjä Jason Chimeran. Jurčina pelasi Columbuksessa vain hieman yli kaksi kuukautta, jonka jälkeen hänet myytiin takaisin Washingtoniin.
Jurčina allekirjoitti vapaana agenttina sopimuksen New York Islandersin kanssa heinäkuussa 2010.
Maajoukkueura
Jurčina edusti Slovakiaa ensimmäisen kerran arvoturnauksissa alle 18-vuotiaiden MM-kisoissa vuonna 2001. Seuraavan kerran hän pelasi nuorten MM-kisoissa vuonna 2002. Hän teki kuudessa ottelussa kaksi pistettä. Seuraavan vuoden nuorten kisoissa hän pelasi vain yhden ottelun.
Jurčina debytoi miesten arvokisoissa vuoden 2006 Torinon olympialaisissa. Hän teki kuudessa ottelussa yhden pisteen. Hän oli mukana myös saman vuoden Latvian MM-kilpailuissa, joissa hän teki kolme pistettä. Seuraavaksi Jurčina pelasi Slovakian joukkueessa vuoden 2007 Venäjän MM-kilpailuissa, joissa hän teki kaksi tehopistettä. Hänet edusti Slovakiaa myös vuoden 2010 Vancouverin talviolympialaisissa ja 2014 Sotšin talviolympialaisissa